José Vara Martínez

José Vara Martínez, alcumado Portugués, nado no Vila Nova de Gaia o 3 de outubro de 1912 e finado en Ferrol o 16 de setembro de 1995, foi un futbolista portugués de ascendencia galega. Xogaba de defensa.

 Traxectoria 
Naceu en Vila Nova de Gaia, sendo súa nai portuguesa e seu pai galego, e instalouse en Galicia aos cinco anos. O seu primeiro equipo foi o Unión Sporting Club de Lavadores, co que competiu no Campionato de Galicia e onde coincidiu entre outros con Talladas, Morla, Cons ou Herodes. En 1934 pasou brevemente polo Racing Club San Lorenzo de Santiago e a continuación fichou polo Lugo Sporting. En 1937, pasou ás filas do Racing de Ferrol, equipo co que foi subcampión da Copa do Xeneralísimo na edición de 1939, sendo un dos titulares na final fronte ó Sevilla.Copa do Xeneralísimo 1939 en linguasport  Tamén gañou dúas edicións do Campionato de Galicia co equipo ferrolán.

Na tempada 1942–43 firmou polo Deportivo da Coruña, debutando na máxima categoría da man do técnico coruñés Chacho, na primeira xornada, nunha vitoria a domicilio sobre o Granada CF (0–1). Esa campaña participou en 23 partidos, formando parella na defensa co coruñés Pedrito. As actuacións desta parella defensiva, xunto as do gardameta Acuña, fixeron que o equipo fose o menos goleado da liga esa campaña. Permaneceu no Deportivo catro campañas, sufrindo un descenso a Segunda División logo da tempada 1944–45, logrando o ascenso na campaña seguinte.

En 1945, volveu ao Racing de Ferrol, retirándose en 1949, logo de tres campaña en Segunda División. Faleceu en Ferrol o 16 de setembro de 1995.

 Notas 

 Véxase tamén 
 Ligazóns externas 
 Datos do xogador en BDFutbol .
 Datos do xogador na páxina do Racing de Ferrol

Categoría:Portugueses de ascendencia galega
Categoría:Futbolistas de Portugal
Categoría:Defensas de fútbol
Categoría:Xogadores do Unión Sporting Club
Categoría:Xogadores do Lugo Sporting
Categoría:Xogadores do Racing de Ferrol
Categoría:Xogadores do Deportivo da Coruña
Categoría:Nados en 1912
Categoría:Nados no Porto
Categoría:Nados na diáspora galega
Categoría:Finados en 1995